Марк I (анг. Mark I) е британски тежък танкот времето на Първата световна война. Той е първият танк, използван в бойни действия – на 15 септември 1916 г. в битката при Сома. С него се поставя началото на серия тежки танкове, използвани от Антантата в бойните действия през 1917 – 1918 г. Освен в Първата световна война е използван в Гражданската война в Русия (1917 – 1922 г.) и в потушаването на Ноемврийската революция в Германия – 1918 – 1919 г.